IC4, litreret MG, er betegnelsen for DSB's nyeste lyntogs- og intercity-togsæt, der har lagt navn til IC4-sagen. Det 82. – og sidste – togsæt forventes leveret fra AnsaldoBreda i Italien i løbet af september. Et IC4-togsæt består af fire vogne med i alt 204 siddepladser. Der er mulighed for en maksimalt tilladt hastighed på 200 km/t, hvilket gør toget til DSB’s første højhastighedstog. I modsætning til IC3-toget er der computerstik ved alle sæder og flexvogn med niveaufri indstigning. Togene skulle have været på skinner i 2006, da de skulle udgøre rygraden i trafikken mellem landsdelene, men har været forfulgt af leveringsvanskeligheder, bremseproblemer og lav driftsstabilitet. Pt. indgår 23 togsæt i den daglige drift. Fra 2013 til 2014 forventes antallet af kørte kilometer øget fra 200.000 om måneden til 750.000. ("Læs mere..")
